รายการระหว่างกัน

ข้อมูลการลงทุนในบริษัทย่อย บริษัทร่วมและบริษัทอื่นของเครือซิเมนต์ไทยได้แสดงไว้แล้วในหน้า
19 - 23 รายการระหว่างกันซึ่งเกิดขึ้นระหว่างบริษัทและบริษัทย่อย
กับกิจการหรือบุคคลที่อาจมีความขัดแย้ง
เป็นธุรกรรมซึ่งเกิดขึ้นระหว่างบริษัทต่อบริษัทตามปกติทางการค้า เพื่อประโยชน์สูงสุดของบริษัท
โดยใช้นโยบายซื้อขายต่อรองกันตามกลไกตลาด
โดยการเทียบเคียงราคากับตลาดหรือธุรกิจที่มีลักษณะใกล้เคียงกัน
สามารถต่อรองตกลงราคาได้ตามสมควร

รายการระหว่างกันระหว่างบริษัทปูนซิเมนต์ไทย จำกัด(มหาชน) (บริษัท) และบริษัทย่อย
กับกิจการหรือบุคคลที่อาจมีความขัดแย้ง ได้แสดงไว้ในหน้า 128 - 131

การอนุมัติการทำรายการระหว่างกัน

บริษัทมีการกำหนดอำนาจดำเนินการไว้อย่างชัดเจนในแต่ละบริษัท
โดยได้รับอนุมัติจากคณะกรรมการบริษัท
ซึ่งการกำหนดอำนาจอนุมัติได้มีการพิจารณาทบทวนอย่างสม่ำเสมอเพื่อให้มีความคล่องตัวในการดำเนินงาน
และมีระบบการควบคุมภายในที่ดีเพียงพอที่จะทำให้ไม่เกิดการรั่วไหล หรือการทุจริต นอกจากนั้น
การที่เครือซิเมนต์ไทยได้กำหนดระบบการวัดผลการดำเนินงานไว้ทั้งในระดับบริษัท ระดับกลุ่ม
และมีการพิจารณาประเมินผลเป็นประจำในระดับเครือฯ ทำให้บริษัทต่างๆ
และธุรกิจตระหนักเป็นอย่างดีถึงผลที่เกิดขึ้นจากรายการระหว่างกันดังกล่าว
จึงมีความเคร่งครัดในการกำกับดูแลเพื่อให้กลไกในการซื้อขายต่อรองกันตามราคาตลาดเป็นเครื่องมือที่ใช้ในการดำเนินธุรกิจปกติของบริษัทได้อย่างมีประสิทธิภาพและเกิดประสิทธิผล

นโยบายหรือแนวโน้มการทำรายการระหว่างกันในอนาคต

รายการระหว่างกันของบริษัทในอนาคต จะเป็นรายการที่ดำเนินการตามปกติทางการค้า
โดยใช้นโยบายซื้อขายต่อรองกันตามกลไกตลาดของธุรกิจเช่นเดิม
ไม่มีการถ่ายเทผลประโยชน์ระหว่างบริษัทกับกิจการหรือบุคคลที่เกี่ยวข้อง

รายการที่เกี่ยวโยงกันในรอบปี 2548 แบ่งตามประเภทของรายการได้ดังนี้

1.  รายการให้ความช่วยเหลือทางการเงิน ได้แก่

  1.1 การกู้ยืมเงิน

  1.1.1 บริษัททำรายการกับบริษัทย่อย จำนวน 7 รายการ มูลค่ารายการระหว่าง 6 ล้านบาท
  ถึง 151 ล้านบาท มูลค่าธุรกรรมรวมประมาณ 294 ล้านบาท

  1.1.2 บริษัทย่อยทำรายการกับบริษัทย่อย จำนวน 9 รายการ มูลค่ารายการระหว่าง 10
  ล้านบาท ถึง 960 ล้านบาท มูลค่าธุรกรรมรวมประมาณ 1,181 ล้านบาท

  1.2 การค้ำประกันเงินกู้

  1.2.1 บริษัททำรายการกับบริษัทย่อย จำนวน 1 รายการ มูลค่าธุรกรรมประมาณ 3,200
  ล้านบาท

  1.2.2 บริษัทย่อยทำรายการกับบริษัทย่อย จำนวน 1 รายการ มูลค่าธุรกรรมประมาณ 738
  ล้านบาท

  1.2.3 บริษัทย่อยทำรายการกับบริษัทร่วม จำนวน 1 รายการ มูลค่าธุรกรรมประมาณ 72
  ล้านบาท

2.  รายการเกี่ยวกับสินทรัพย์ ได้แก่

  2.1 สินทรัพย์ถาวร

  2.1.1 บริษัทย่อยทำรายการกับบริษัทย่อย จำนวน 2 รายการ มูลค่ารายการ 21 ล้านบาท และ
  281 ล้านบาท มูลค่าธุรกรรมรวมประมาณ 302 ล้านบาท

  2.1.2 บริษัทย่อยทำรายการกับบริษัทอื่น จำนวน 1 รายการ มูลค่าธุรกรรมประมาณ 60
  ล้านบาท

  2.1.3 บริษัทย่อยทำรายการกับผู้ถือหุ้นใหญ่ของบริษัทย่อย จำนวน 1 รายการ มูลค่าธุรกรรม
  ประมาณ 31 ล้านบาท

2.  เงินลงทุน

  2.2.1 บริษัทย่อยทำรายการกับบริษัทย่อย จำนวน 4 รายการ มูลค่ารายการระหว่าง 1
  ล้านบาท ถึง 300 ล้านบาท มูลค่าธุรกรรมรวมประมาณ 323 ล้านบาท

  2.2.2 บริษัทย่อยทำรายการกับบริษัทร่วม จำนวน 1 รายการ มูลค่าธุรกรรมประมาณ 140
  ล้านบาท

3.  สินทรัพย์อื่น

  2.3.1 บริษัทย่อยทำรายการกับบริษัทย่อย จำนวน 1 รายการ มูลค่าธุรกรรมประมาณ 9
  ล้านบาท

3.  รายการธุรกิจปกติหรือสนับสนุนธุรกิจปกติ ได้แก่

  3.1 ขายที่ดิน

  3.1.1 บริษัทย่อยทำรายการกับบริษัทย่อย จำนวน 1 รายการ มูลค่าธุรกรรมประมาณ 574
  ล้านบาท

  3.1.2 บริษัทย่อยทำรายการกับบริษัทอื่น จำนวน 1 รายการ มูลค่าธุรกรรมประมาณ 527
  ล้านบาท

ในแต่ละรายการที่เกิดขึ้นในปี 2548 ทั้งหมด 31 รายการข้างต้นนั้น
ถึงแม้ว่าจะเป็นรายการเกี่ยวโยงกัน
แต่ก็เข้าข่ายได้รับการยกเว้นตามประกาศเรื่องการเปิดเผยข้อมูลและการปฏิบัติการของบริษัท
จดทะเบียน เนื่องจาก

1.  เป็นการตกลงเข้าทำรายการเกี่ยวโยงระหว่างบริษัท / บริษัทย่อย
    กับบริษัทย่อยที่ไม่มีบุคคลเกี่ยวโยงอื่นถือหุ้นเกินกว่า 10%

2.  เป็นการตกลงเข้าทำรายการเกี่ยวโยงที่มีมูลค่ารายการไม่เกินร้อยละ 0.03
    ของสินทรัพย์ที่มีตัวตนสุทธิของบริษัท

3.  เป็นการตกลงเข้าทำรายการเกี่ยวโยงระหว่างบริษัทย่อยของบริษัทกับนิติบุคคลอื่นที่บริษัท /
    บริษัทย่อยส่งบุคคลที่เกี่ยวโยงเข้าไปดูแลนิติบุคคลอื่นในฐานะผู้ถือหุ้น

4.  เป็นรายการที่เป็นธรรมและไม่ก่อให้เกิดการถ่ายเทผลประโยชน์

หมายเหตุ

  1. บริษัทย่อยที่ทำรายการ ได้แก่ บริษัทเคมีภัณฑ์ซิเมนต์ไทย จำกัด บริษัทสยามทีพีซี จำกัด
  บริษัทเยื่อกระดาษสยาม จำกัด (มหาชน) บริษัทสยามบรรจุภัณฑ์ราชบุรี (1989) จำกัด United
  Pulp and Paper Co., Inc. บริษัทผลิตภัณฑ์และวัตถุก่อสร้าง จำกัด บริษัทปูนซิเมนต์ไทย
  (ท่าหลวง) จำกัด บริษัทปูนซิเมนต์ไทย (แก่งคอย) จำกัด บริษัทปูนซิเมนต์ไทย (ทุ่งสง) จำกัด
  บริษัทสยามปูนซิเมนต์ขาว จำกัด บริษัทผลิตภัณฑ์ก่อสร้างซิเมนต์ไทย จำกัด
  บริษัทผลิตภัณฑ์คอนกรีตซีแพค จำกัด บริษัทกระเบื้องหลังคาซีแพค จำกัด บริษัทสยามไฟเบอร์กลาส
  จำกัด CPAC Monier Philippines, Inc., CPAC Concrete Products (Cambodia)
  Co., Ltd., Cementhai Building Materials (Singapore) Pte Ltd.,
  บริษัทค้าสากลซิเมนต์ไทย จำกัด บริษัทเอสไอแอลที่ดินอุตสาหกรรม จำกัด บริษัทพร็อพเพอร์ตี้
  แวลู พลัส จำกัด PT. TPC Indo Plastic and Chemicals

  2. บริษัทร่วมที่ทำรายการ ได้แก่ Mitsui Advance Composites (Zhongshan) Co.,
  Ltd. และบริษัทแกรนด์ สยาม คอมโพสิต จำกัด

  3. บริษัทอื่นที่ทำรายการ ได้แก่ บริษัทยางสยามพระประแดง จำกัด และบริษัทสยามมิชลิน จำกัด

  4. ผู้ถือหุ้นใหญ่ของบริษัทย่อย ได้แก่ Rengo Co., Ltd.

[]

[]

[]

[]